Inheritance
If you have no problem with Urdu read this please: v آیت 11 میں لفظا ًمذکور ہوا کہ بیٹیاں دو سے زائد ہوں تو ترکے میں ان کا حصہ دو تہائی اور ایک ہو تو اس کا حصہ نصف ہے۔دو بیٹیوں کا حصہ مذکور نہیں ہوا۔ اس کی وجہ یہ ہے کہ یہاں ترتیب نزولی کے اعتبار سے حصے بیان ہوئے ہیں چنانچہ پہلے دو سے زائد بیٹیوں کا اور پھر ایک بیٹی کا حصہ بیان ہوا ہے۔ یہاں از خود مفہوم ہو جاتا ہے کہ دو کا حصہ بھی وہی ہے جو دو سے زائد کا ہے۔ دو بیٹیوں کا حصہ “لذکر مثل حظ الانثین” سے بھی معلوم تھا۔ وہ یوں کہ ایک بیٹے کے ساتھ دو بیٹیاں ہوں تو ایک نسبت دو کے لحاظ سے ہر ایک کو ترکے کا ایک تہائی ملتا ہے۔دونوں بیٹیاں ہوں تو دونوں کا حصہ مل کر دو تہائی بنتا ہے۔ البتہ یہ طے نہیں تھا کہ ورثا صرف دو بیٹیاں ہوں تو ان کو یہی حصہ ملے گا یا کل ترکہ انھیں ملے گا۔ چنانچہ جب تین بیٹیوں کا حصہ بھی یہی دو تہائی بیان ہوا تو دو بیٹیوں کا یہ حصہ از خود متحقق ہوگیا۔ چونکہ بہن بھائی اولاد کے قائم مقام ہیں اور دو بہنوں کا حصہ دو تہائی بتایا گیا ہے، اس سے یہ بھی از خود ثابت ہو جاتا ہے کہ دو بیٹیوں کا حصہ بھی وہی ہے جو دو بہنوں کا ہے۔ یوں زبان کو اسلوب اور دیگر قرائن سے یہ متحقق ہو جاتا ہے کہ دو بیٹیوں کا حصہ دو تہائی ہے۔